TKN วอลุ่มแน่น-บวกเกือบ 4% โบรกฯชี้ธุรกิจปีนี้ฟื้นตัว-ปี 61กำไรโตเด่นแนะซื้อเป้า 23 บ.
TKN วอลุ่มแน่น-บวกเกือบ 4% โบรกฯชี้ธุรกิจปีนี้ฟื้นตัว-ปี 61กำไรโตเด่นแนะซื้อเป้า 23 บ. โดย ณ เวลา 11.56น. อยู่ที่ระดับ 19.50 บาท บวก 0.70 บาท หรือ 3.72 % ด้วยมูลค่าซื้อขาย 217.33 ล้านบาท
31 พ.ค. 2561

ผู้สบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ณ เวลา 11.56น. อยู่ที่ระดับ 19.50 บาท บวก 0.70 บาท หรือ 3.72 % ด้วยมูลค่าซื้อขาย 217.33 ล้านบาท ราคาหุ้นปรับตัวแรงในรอบ 2 เดือน โดยนับตั้งแต่หุ้นขึ้นไปทดสอบระดับ 19.50 บาท เมื่อวันที่ 27 มี.ค.61

บล.กรุงศรี จำกัด (มหาชน) ระบุในบทวิเคราะห์ว่า เลือกหุ้นที่ลดลงแรงในช่วงก่อนหน้า และ กลุ่มที่มีปัจจัยบวกเฉพาะตัว อาทิ กลุ่มพลังงาน PTT PTTEP PTTGC เป็นกลุ่มที่ราคาร่วงแรงที่สุดในช่วง 7 วันที่ผ่านมา ขณะที่ราคาน้ำมันดิบวานนี้กลับมาเป็นบวกน่าจะทำให้ราคาหุ้นฟื้นตัวต่อเนื่อง กลุ่มรับเหมา และ นิคมฯ ได้ข่าวบวกศาลรัฐธรรมนูญตัดสิน ร่าง พ.ร.บ.ส.ส. ไม่ขัดรัฐธรรมนูญ และยังได้แรงหนุนจาก ครม.มีมติให้ดำเนินนโยบายขาดดุลไปอีก 3 ปี และกลุ่มผลประกอบการผ่านจุดต่ำสุดมาแล้ว (Bottom out) อาทิ CPF BANPU TKN และ EPG
บล.ดีบีเอสฯ ระบุในบทวิเคราห์ว่า TKN บริษัทมีเป้าหมายเพิ่มอัตรากำไรสุทธิ (Net Profit Margin) ปี 61 เป็น 14-15% โดยมาจากรายได้ที่เพิ่มขึ้นและการบริหารต้นทุนได้ดีขึ้น โดยโรงงานใหม่ผลิตได้ดีขึ้นมากเมื่อเทียบกับปี 60 แต่เครื่องจักรในบางสายการผลิตยังอยู่ระหว่างการทดสอบ หลังผ่านทดสอบแล้วคาดว่าจะทำให้ต้นทุนแรงงานลดลง
ความต้องการซื้อยังคงสูง โดยเฉพาะในผลิตภัณฑ์ใหม่ (เวย์โปรตีน, ปลาหมึกขบเคี้ยว ฯลฯ) ที่เปิดตัวในตลาดต่างประเทศ โดยเฉพาะในจีน และบริษัทสรุปเทอมและเงื่อนไขกับผู้ที่จะมาเป็นซับพลายเออร์รายใหญ่ในประเทศจีนในเบื้องต้นแล้ว คาดว่าจะเริ่มเห็นความคืบหน้าตั้งแต่ไตรมาส1/61เป็นต้นไป
ต้นทุนสาหร่ายต่ำลงราว 12-15% จากปีก่อน บริษัทพยายามที่ทำสัญญาจะซื้อวัตถุดิบล่วงหน้าในราคาที่ลดลงแล้ว เพื่อใช้ผลิตถึงเดือนก.ย.-ต.ค.62 (ยาวกว่าปกติที่มักจะทำสัญญาซื้อถึงมี.ค.62)
เน้นตลาดสหรัฐมากขึ้น มีแผนเพิ่มยอดขายตลาดสหรัฐจาก 100 ล้าบาทต่อปีเป็น 2 พันล้านบาทต่อปีในปี 67 โดยหาช่องทางจำหน่ายเพิ่ม และเพิ่มผลิตภัณฑ์ใหม่ๆ ที่ตรงกับความต้องการลูกค้าในตลาดสหรัฐ
แนะนำซื้อ ให้ราคาพื้นฐาน 23 บาท โดยคาดว่าธุรกิจจะฟื้นตัวได้ในปีนี้ คาดการณ์กำไรสุทธิเติบโต 52% ในปี 61 และเพิ่มต่อ 30% ในปี 62 ฐานะการเงินแข็งแกร่ง เป็นเงินสดสุทธิ ณ ราคาปัจจุบันซื้อขายที่ P/E ปีนี้ 27 เท่า (PEG 0.5 เท่า) และมี EV/EBITDA 16 เท่า  